Številka: 478-95/2015-3

Datum: 10.6.2016

**OBČINSKEMU SVETU**

**OBČINE TRŽIČ**

**ZADEVA: DOPOLNITEV NAČRTA RAVNANJA Z NEPREMIČNIM PREMOŽENJEM OBČINE TRŽIČ ZA LETO 2016 – 1. DOPOLNITEV**

V skladu z 29. členom Zakona o lokalni samoupravi (Uradni list RS, št. 94/07, 27/08, 76/08, 79/09, 14/10, 51/10, 84/10, 40/12, 14/15), 11. členom Zakona o stvarnem premoženju države in samoupravnih lokalnih skupnosti (Uradni list RS, št. 86/10, 75/12, 47/13, 50/14, 90/14, 14/15, 76/15) ter 18., 101. in 105. členom Statuta Občine Tržič (Uradni list RS, št. 19/13, 74/15), vam pošiljam v obravnavo in sprejem točko:

|  |
| --- |
| **DOPOLNITEV NAČRTA RAVNANJA Z NEPREMIČNIM PREMOŽENJEM OBČINE TRŽIČ ZA LETO 2016 – 1. DOPOLNITEV** |

V skladu z 21. členom Statuta Občine Tržič in 55. členom Poslovnika Občinskega sveta Občine Tržič bo kot poročevalka na seji Sveta in delovnih teles sodelovala:

* mag. Mojca Aljančič, višja svetovalka na Uradu za okolje in prostor.

**PREDLOG SKLEPA:**

**Sprejme se dopolnitev načrta razpolaganja z nepremičnim premoženjem Občine Tržič za leto 2016 – 1. dopolnitev (čistopis), kot določa priloga tega sklepa.**

**mag. Borut Sajovic**

**ŽUPAN**

**OBRAZLOŽITEV:**

Četrti odstavek 11. člena Zakona o stvarnem premoženju države in samoupravnih lokalnih skupnosti (Uradni list RS, št. 86/10, 75/12, 47/13, 50/14, 90/14, 14/15, 76/15 – v nadaljevanju: ZSPDSLS) določa da načrt ravnanja z nepremičnim premoženjem sprejme za samoupravne lokalne skupnosti svet samoupravne lokalne skupnosti na predlog organa, pristojnega za izvrševanje proračuna samoupravnih lokalnih skupnosti, to je na predlog župana.

**TABELA 1: Dopolnitve in spremembe načrta RAZPOLAGANJA:**

* na načrt se uvrsti nepremičnina **parc. št. 591/18 k.o. Tržič** (vizmeri 83 m2), na kateri stoji stavba s **št. stavbe 224**, ki predstavlja poslovno stanovanjski objekt na naslovu Preska 19, Tržič; stanovanje v nadstropju je dotrajano in potrebno popolne prenove, z vidika ekonomske utemeljenosti je stanovanje smiselno odtujiti; v pritličju stavbe se nahaja gospodarska javna infrastruktura obvezne občinske gospodarske javne službe oskrba s pitno vodo. Predvideno je nepremičnino parc. št. 591/18 k.o. Tržičprenesti v last Komunale Tržič d.o.o. (ki izvaja predmetno gospodarsko javno službo), v zameno za nepremičnini parc. št. 5/4 in 6/1, obe k.o. Tržič, ki v naravi predstavljata mrliške vežice in zemljišče pred stavbo na tržiškem pokopališču, glede česar je predvidena izvedba projekta prenove vežic.

Priloge:

* Tabela 1: Načrt razpolaganja z nepremičnim premoženjem Občine Tržič za 2016 – 1. dopolnitev (čistopis)

Pripravila:

Metka Keršmanc, univ. dipl. prav.,

višja svetovalka za pravne zadeve Drago Zadnikar, spec.,

DIREKTOR OBČINSKE UPRAVE